आज व्यस्त और आधुनिक जीवन ने चिडि़या को हमसे छीन लिया। मानव की सोच में स्वार्थ ज्यादा परोपकार कम होता जा रहा है। उसका ध्यान केवल मैं और मेरे बच्चों पर ही केन्द्रित है। हमारे दैनिक जीवन से न जाने कितने असंख्य जीवाणुओं को चिडि़या दूर रखने में सहायक होती थीं, इसके न रहने से तरह-तरह की जीवाणु आधारित बीमारियों से मनुष्य बेमौत मर रहा है। खेतों के खरपतवार और कीट-पतंगों को पहले चिडि़या खाती थी, पर अब रासायनिक जहर कीड़ों को, मनुष्यों को और चिडि़यों को भी मार रहा है। कारणवश, जहरीले अन्न से घर-घर में कैंसर जैसी बीमारी एक महामारी का रूप धारण करती जा रही है।